
DOM ZDRAVLJA KARLOVAČKE ŽUPANIJE
KARLOVAC
Dr. Vladka Mačeka 48
UPRAVNO VIJEĆE
Broj: 12-906/26
Karlovac, 17.lipanj 2026.godine

Z    A    P    I    S   N   I   K

sa 24. sjednice Upravnog vijeća Doma zdravlja Karlovačke županije održane dana 02.lipnja 2026. telefonskim putem.
Poziv s materijalima za 24. sjednicu Upravnog vijeća Doma zdravlja Karlovačke županije dostavljen je članovima Upravnog vijeća dana 02.lipnja 2026. godine putem e-pošte.

[bookmark: _Hlk96587167]NAZOČNI: Marin Požega, mag. oec., predsjednik, Zlatko Grčić, dipl. ing. prom., zamjenik predsjednika, Matea Trupković Prandel, dr. med. dent. spec. ortodont., sveuč. mag. dent. med., članica, Oliver Budimir, mag. ing. sec., član, Veronika Živčić,univ.mag.med.tech., članica.

NISU NAZOČNI:  -

OSTALI NAZOČNI: Marija Jelkovac, dipl. iur., ravnateljica, Snježana Pogačić, mag. oec., voditeljica Službe zajedničkih poslova


D N E V N I   R E D
[bookmark: _Hlk184629243]
1. Usvajanje Zapisnika sa 23. sjednice Upravnog vijeća Doma zdravlja Karlovačke županije

1. Suglasnosti za provedbu postupaka javne nabave i sklapanje ugovora o javnoj nabavi 

1. Razno


Točka 1.
[bookmark: _Hlk189565024]U prilogu Poziva za 24. sjednicu Upravnog vijeća dostavljen je prijedlog Zapisnika sa 23. sjednice Upravnog vijeća Doma zdravlja Karlovačke županije. Upravno vijeće je bez primjedbi jednoglasno s pet glasova ZA na temelju čl. 22. Poslovnika o radu Upravnog vijeća Doma zdravlja Karlovačke županije donijelo sljedeću 

O D L U K U

Članak 1.
Usvaja se Zapisnik sa 23. sjednice Upravnog vijeća Doma zdravlja Karlovačke županije koji se nalazi u prilogu ove Odluke.

Članak 2.
Ova Odluka stupa na snagu danom donošenja.






Točka 2.
U prilogu Poziva za 24. sjednicu Upravnog vijeća dostavljen je Plan nabave Doma zdravlja Karlovačke županije za 2026 godinu s pripadajućim I. izmjenama i dopunama Plana nabave Doma zdravlja Karlovačke županije za 2026 godinu. Člankom 19.Statuta utvrđeno je da Upravno vijeće Doma zdravlja Karlovačke županije odlučuje o stjecanju, raspolaganju i otuđivanju imovine te nabavi roba, radova i usluga čija pojedinačna vrijednost prelazi 26.544,56 eura bez PDV-a pa do 100.000,00 eura bez PDV-a, a preko iznosa od 100.000,00 eura bez PDV-a uz suglasnost osnivača.
Upravno vijeće je bez primjedbi jednoglasno s pet glasova ZA na temelju čl 84. Zakona o zdravstvenoj zaštiti ( NN br.100/18,125/19,147/20,119/22,156/22,33/23,36/24 i 102/25), članka 19.Statuta i članka 4 i 25. Poslovnika o radu Upravnog vijeća Doma zdravlja Karlovačke županije  donijelo sljedeće:
O D L U K U

Članak 1.
Daje se suglasnost ravnateljici  Doma zdravlja Karlovačke županije Mariji Jelkovac, dipl.iur. za provedbu postupka javne nabave za predmete nabave čija procijenjena vrijednost prelazi 26.544,56 eura bez PDV-a pa do 100.000,00 eura bez PDV-a iz Plana nabave Doma zdravlja Karlovačke županije za 2026 godinu, Urbroj:01-7/26 od 8.siječnja 2026. godine i I. izmjene i dopune Plana nabave Doma zdravlja Karlovačke županije za 2026 godinu, Urbroj:01-832/26 od 1.lipnja 2026. godine koji se nalaze u prilogu ove Odluke te po provedbi istih za zaključivanje ugovora o javnoj nabavi.
                                                                       Članak 2.
Ova Odluka stupa na snagu danom donošenja.

O D L U K U

Članak 1.
Daje se prethodna suglasnost Domu zdravlja Karlovačke županije za provedbu postupka javne nabave za sljedeći predmet nabave sukladno Planu nabave Doma zdravlja Karlovačke županije za 2026 godinu, Urbroj:01-7/26 od 8.siječnja 2026. godine i I. izmjene i dopune Plana nabave Doma zdravlja Karlovačke županije za 2026 godinu, Urbroj:01-832/26 od 1.lipnja 2026. godine:
-Radovi na ugradnji lifta u zgradi Doma zdravlja Karlovačke županije, ev. broj nabave 56/2026, procijenjene vrijednosti 138.000,00 eura, otvoreni postupak.

                                                                       Članak 2.
Daje se prethodna suglasnost ravnateljici Doma zdravlja Karlovačke županije za provedbu postupaka javne nabave za predmet nabave iz članka 1. ove Odluke te po provedbi istog, za zaključivanje ugovora o javnoj nabavi.

                                                                      Članak 3.
Ova Odluka stupa na snagu danom donošenja te se upućuje na suglasnost osnivaču-Karlovačkoj županiji.

Zapisnik sastavila:                                                              PREDSJEDNIK UPRAVNOG VIJEĆA
Snježana Pogačić, mag.oec.                                                         Marin Požega, mag. oec.

Voditeljica Službe zajedničkih poslova

